Tapak Ekskavasi Keezhadi

Sejarah Ekskavasi
Ekskavasi dimulakan oleh Jabatan Arkeologi India (ASI) dan kemudian diteruskan oleh Jabatan Arkeologi Tamil Nadu. Tapak ini mula dikenal pasti selepas kajian Sungai Vaigai antara 2013–2014. Sehingga kini, lebih 10 fasa ekskavasi telah dijalankan.
Penemuan Utama
 Struktur Bandar: Penemuan termasuk binaan batu bata, telaga cincin (ring wells), sistem saliran, dan dapur peleburan logam.
 Peralatan & Kraf: Jarum tembaga, alat tenunan, manik kaca dan batu separa berharga seperti karneol dan akik menunjukkan kegiatan pertukangan yang maju.
 Tulisan Tamil Brahmi: Lebih 50 serpihan tembikar dengan tulisan Tamil-Brahmi ditemui, menandakan kewujudan literasi seawal abad ke-6 S.M.
 Perdagangan: Barangan dari China dan Rom seperti tembikar celadon ditemui, menunjukkan hubungan perdagangan antarabangsa.
 Sisa Haiwan: Penemuan tulang lembu, kambing, babi hutan, rusa, dan burung merak menunjukkan aktiviti pertanian dan pemakanan.

Kepentingan Sejarah
Tapak Keezhadi menunjukkan bahawa sebuah masyarakat bandar yang kompleks dan berbudaya telah wujud di Tamil Nadu lebih awal daripada apa yang selama ini dipercayai. Ia juga membuktikan kesinambungan budaya dari zaman Tamadun Lembah Indus hingga ke Tamadun Sangam di selatan India.
Muzium Keezhadi
Pada tahun 2023, sebuah muzium berhampiran tapak ekskavasi telah dibuka bagi mempamerkan artifak seperti senjata besi, syiling perak, dadu gading, dan patung tanah liat.
Rujukan

Kategori:Zaman Sangam
Kategori:Tapak arkeologi di Tamil Nadu
Kategori:Tamil Nadu purba
Kategori:Tapak prasejarah di India
Kategori:Sejarah Tamil
Kategori:Arkeologi